เอมี่ บวชชี ไม่กำหนดสึก ศึกษาธรรม (คลิป)
พ่อแม่มาร่วมปลงผมพิธีเงียบๆในปราจีนฯขออโหสิให้แก่ทุกคนหลังผจญมรสุมคดียา,เอมี่-อาเมเรีย จาคอป นางเอกธิดาวานร ซุ่มเงียบโกนหัวบวชชีไม่มีกำหนดสึก ที่ศูนย์ปฏิบัติธรรมแห่งหนึ่งในจังหวัดปราจีนบุรี โดยทนายษิทราโพสต์ในไลน์กลุ่มทั้งภาพ ข้อความและคลิป อ้างลูกความทดแทนบุญคุณพ่อแม่ และอุทิศให้เจ้ากรรมนายเวร ด้านรองโฆษก ตร. รับ 3 ปี ให้ ตร.ออกจากราชการแล้ว กว่า 170 นาย พัวพันยาเสพติด ยัน บช.น.อยู่ระหว่างคลายปม มีตำรวจเข้ามาเอี่ยวล้มคดี เอมี่ ค้ายาเสพติดหรือไม่,กรณีนายอัจฉริยะ เรืองรัตนพงศ์ ประธานช่วยเหลือเหยื่ออาชญากรรม เข้าร้องเรียนกับ พล.ต.ท.ชาญเทพ เสสะเวช ผบช.น. หลัง น.ส.อาเมเรีย หรือเอมี่ จาคอป อดีตนางเอกละครเรื่องธิดาวานร และอดีตมิสทีนไทยแลนด์ ปี 2006 ผู้ต้องหาคดีร่วมกันจำหน่ายยาเสพติด ถูกตำรวจ สน.สายไหม จับพร้อม แฟนหนุ่มที่บ้านพักย่านสายไหม แต่กลับหลุดพ้นไม่ถูกดำเนินคดีในบางข้อหา โดยมีตำรวจผู้เกี่ยวข้องกับคดีบางนายให้ความช่วยเหลือ ต่อมา พล.ต.ท.ชาญเทพ มอบหมายให้ พล.ต.ต.สมพงษ์ ชิงดวง รอง ผบช.น. เป็นหัวหน้าคณะกรรมการตรวจสอบข้อเท็จจริงว่ามีตำรวจช่วยเหลือหรือบกพร่องในการทำ สำนวนหรือไม่ ขณะที่นายษิทรา เบี้ยบังเกิด เลขาธิการมูลนิธิทีมงานทนายประชาชนฯ ทนายความของน.ส. อาเมเรีย นำหลักฐานที่ใช้ต่อสู้คดีมามอบให้และ ยืนยันว่าไม่เคยวิ่งเต้นคดีแต่อย่างใด,ล่าสุด เอมี่ อาเมเรีย จาคอป ซุ่มเงียบโกนหัวบวชชีแล้ว โดยเมื่อเวลา 10.00 น. วันที่ 27 ก.ย. นายษิทรา เบี้ยบังเกิด เลขาธิการมูลนิธิทีมงานทนายประชาชนฯ โพสต์ข้อความ คลิป และภาพในกลุ่ม ไลน์ห้องข่าวเพื่อประชาชนว่า น.ส.อาเมเรีย หรือเอมี่ อาเมเรีย จาคอป ได้เข้าพิธีโกนผมเพื่อบวชเมื่อเช้าที่ผ่านมา แต่ไม่ขอเปิดเผยสถานที่พร้อมกับ ฝากข้อความสั้นๆ เกี่ยวกับการตัดสินใจบวชในครั้งนี้ โดยไม่มีกำหนดสึกว่า วันนี้เอมี่มาโกนผมบวชชี เพื่อทดแทนบุญคุณพ่อแม่ เอมี่เสียใจที่สร้างเรื่องเดือดร้อน และทำเรื่องไม่สบายใจให้ครอบครัว เอมี่ขออุทิศส่วนบุญส่วนกุศลให้เจ้ากรรมนายเวรทั้งอดีตและปัจจุบัน และขอให้บุญกุศลในการบวชครั้งนี้ของเอมี่ทั้งหมดจงตกแก่ทุกคนทั้งที่หวังดีและหวังร้าย เอมี่ขออโหสิกรรม,ขณะเดียวกัน ผู้สื่อข่าวได้ไปตรวจสอบพบว่าสถานที่ที่ เอมี่ อาเมเรีย จาคอป ไปบวชชี เป็นศูนย์ปฏิบัติธรรมแห่งหนึ่งใน อ.ศรีมหาโพธิ จ.ปราจีนบุรี จากการสอบถามเพื่อนและญาติของแม่ชีทราบว่า แม่ชีเอมี่เคยมาบวชชีพราหมณ์ที่นี่มาแล้วครั้งหนึ่ง ล่าสุดมาปฏิบัติธรรมก่อน 3 วัน กระทั่งตัดสินใจเมื่อคืนที่ผ่านมา จะขอปลงผม บวชชีโดยไม่มีกำหนดสึก จึงได้แจ้งบิดามารดาให้ทราบเพื่อเดินทางมาร่วมพิธี และในการบวชครั้งนี้ นางลำดวน จาคอป แม่ของแม่ชีเอมี่ ได้ถือโอกาสบวชชีพราหมณ์พร้อมกับบุตรสาวด้วย โดยมีนายฮันนาส จาคอป บิดาคอยดูแลอยู่ภายในสำนักปฏิบัติธรรมอย่างใกล้ชิด สำหรับกิจวัตรประจำวันที่แม่ชีใหม่จะต้องปฏิบัติทุกวัน ประกอบด้วย สวดมนต์ทำวัตรเช้า-เย็น งดใช้โทรศัพท์ ไม่เล่าเรื่องส่วนตัวให้ผู้ปฏิบัติด้วยกันฟัง และปฏิบัติกรรมฐานโดยการเดินจงกรม,วันเดียวกัน พ.ต.อ.กฤษณะ พัฒนเจริญ รอง โฆษก ตร.กล่าวว่า ช่วง 3 ปีที่ผ่านมา พบข้อมูลมีตำรวจเข้าไปมีส่วนเกี่ยวข้องพัวพันในคดียาเสพติด กว่า 170 นาย ในจำนวนนี้พบอยู่ในพื้นที่ บช.ภ.1, 2 และ 7 รวมทั้งพนักงานสอบสวนหลายสิบนาย ที่เข้าไปบิดเบือนสำนวนคดี ทำให้ผู้ต้องหาได้เปรียบในรูปคดี พล.ต.อ.จักรทิพย์ ชัยจินดา ผบ.ตร.มีคำสั่งให้ไล่ออก ให้ออก และปลดออกตำรวจทุกกรณีที่พบว่ากระทำความผิดจริง เนื่องจากถือว่าเป็นนโยบายของสำนักงานตำรวจแห่งชาติ ที่สอดคล้องกับนโยบายของรัฐบาล หากว่าพบว่ามีข้าราชการที่กระทำความผิดอย่างชัดเจน จะถูกดำเนินคดีทางกฎหมายและระเบียบวินัย เช่นเดียวกับคดีของ น.ส.อาเมเรีย จาคอป หรือเอมี่ อดีตนางเอกละครธิดาวานร ที่มีผู้ร้องเรียนว่ามีตำรวจเข้าไปช่วยเหลือให้รอดพ้นคดี ในข้อหาร่วมกันจำหน่ายยาเสพติด ขณะนี้อยู่ระหว่างการตรวจสอบของคณะกรรมการ บช.น. หากพบว่ากระทำความผิดจริงก็จะมีดำเนินการทางกฎหมาย ไม่มีละเว้น
เอมี่-อาเมเรีย จาคอป นางเอกธิดาวานร ซุ่มเงียบโกนหัวบวชชีไม่มีกำหนดสึก ที่ศูนย์ปฏิบัติธรรมแห่งหนึ่งในจังหวัดปราจีนบุรี โดยทนายษิทราโพสต์ในไลน์กลุ่มทั้งภาพ ข้อความและคลิป
เอมี่ อาเมเรีย,บวชชี,อัจฉริยะ เรืองรัตนพงศ์,ปราจีนบุรี,แม่มา